**Bod č. 10.10**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

Dňa : 15.02.2018

**Žiadosť o odkúpenie časti pozemku – František Burda a Katarína Burdová**

**Predkladateľ : Materiál obsahuje:** 1. návrh uznesenia

Mgr. Helga Csalavová, v.r. 2. dôvodovú správu

vedúca majetkovo-právneho oddelenia 3. žiadosť – p. Burda, Burdová

 4. informatívna kópia z mapy

 5. čiastočný výpis z LV č. 2783

 6. výpis z LV č. 1213

 7. kópia NZ s dodatkom č. 1 – Ivan a Margita Zukalovi

**Vypracovala :**

Renata Mištinová, referent majetkovo-právneho oddelenia

**Návrh uznesenia:**

**Mestské zastupiteľstvo v Stupave :**

1. **v y h l** **a s u j e**

časť o výmere 20 m2 z pozemku parcely reg. „C“KN č. 770/1, druh pozemku zastavané plochy a nádvoria, o celkovej výmere 13010 m2 v  k.ú. Stupava, zapísaný na LV č. 2783 za prebytočný majetok.

.

1. **s c h v a ľ u j e**

zámer predať časť o výmere 20 m2 z pozemku parcely reg. „C“KN č. 770/1, druh pozemku zastavané plochy a nádvoria, zapísaný na LV č. 2783 v k.ú. Stupava, ako prípad hodný osobitného zreteľa v súlade s ustanovením § 9a ods.8, písm. e) zákona č. 138/1991 Zb. o majetku obcí v znení neskorších predpisov, Františkovi Burdovi a Ing. Kataríne Burdovej do bezpodielového spoluvlastníctva manželov.

Dôvod hodný osobitného zreteľa : časť pozemku parcely reg. „C“KN č. 770/1 o výmere 20 m2 bola právnymi predchodcami Františka Burdu a Ing. Kataríny Burdovej užívaná ako areál rodinného domu s dvorom a záhradou na základe nájomnej zmluvy.

Podmienkou predaja je vyhotovenie geometrického plánu na náklady žiadateľov pred schválením uzatvorenia kúpnej zmluvy mestským zastupiteľstvom.

**Dôvodová správa**

Na Mestský úrad v Stupave bola dňa doručená žiadosť Františka Burdu a manželky Kataríny o odkúpenie časti pozemku parcely reg. „C“KN č. 770/1, druh pozemku zastavané plochy a nádvoria, o celkovej výmere 13010 m2, v katastrálnom území Stupava, zapísaného na LV č. 2783, vo vlastníctve mesta Stupava (ďalej len „pozemok“).

V roku 2017 pôvodne o odkúpenie tejto časti pozemku požiadal Richard Zukal. Žiadosť bola predmetom rokovania Komisie majetkovej a legislatívno-právnej dňa 04.09.2017. Komisia stiahla materiál z rokovania s tým, že Richard Zukal má zdokladovať oprávnenosť stavby oplotenia a užívania mestského pozemku. Richard Zukal požiadal mesto Stupava o opätovné prerokovanie jeho žiadosti a doložil Nájomnú zmluvu o užívaní pozemku uzatvorenú dňa 20.3.2002 s dodatkom č. 1 zo dňa 1.1.2009 medzi Mestom Stupava a jeho rodičmi.

Pri spracovávaní opätovnej žiadosti Richarda Zukala bolo z katastra nehnuteľností zistené, že Richard Zukal previedol vlastnícke právo k nehnuteľnostiam priľahlým k pozemku kúpnou zmluvou na Františka Burdu a manželku Katarínu.

Na základe novej žiadosti Františka Burdu a manželky Kataríny je materiál opätovne predložený na rokovanie komisie.

Ako dôvod žiadosti o odkúpenie časti pozemku žiadatelia uvádzajú že pri kúpe pozemkov boli informovaní, že plot postavený predchádzajúcim vlastníkom zasahuje do pozemku vo vlastníctve mesta, predmetnú časť pozemku užívali ich právni predchodcovia už 19 rokov a tvorí súčasť areálu rodinného domu s dvorom a záhradou.

 Materiál so žiadosťou bol dňa 25.01.2018 predložený na rokovanie Komisie majetkovej a legislatívno-právnej, ktorá Uznesením 05.25.01.2018.KMaLP **neodporučila MsZ schváliť odpredaj časti pozemku žiadateľom..**

 Mestská rada svojim uznesením zo dňa 05.02.2018 **neodporučila** MsZ tento materiál schváliť.